Read in English . Supretendent irtirat, żewġ spetturi, u żewġ surġenti wieġbu mhux ħatja li ffrodaw lill-Korp tal-Pulizija meta ħadu eluf ta' ewro fi ħlas għal xogħol overtime li allegatament ma sarx. Fil-Qorti llum nstema' kif il-Korp irċieva ittra minn xi ħadd li ddeskriva lilu nnifsu bħala "whistleblower". Fl-ittra saru allegazzjonijiet ta' frodi minn għadd ta' uffiċjali tal-Pulizija. Il-persuni li tressqu l-Qorti llum ġew akkużati bi frodi ta' xogħol overtime li suppost kellu jsir max-xogħol ta' kostruzzjoni fil-flyover tal-Marsa. Huma kollha kien jservu fis-sezzjoni tat-traffiku. B'kollox dawk akkużati taw lura aktar minn €47,000 lura lill-Korp. Skont il-Prosekuzzjoni nstab li l-moħħ wara l-każ ta' frodi huwa Surġent. Dan kien jikkoordina r-roster. Il-każ se jkompli jinstema' f'Settembru. L-avukati tad-difiża kienu Gianella Demarco, Stephen Tonna Lowell, Michael Sciriha, Ishmael Psaila, u Dean Hili. Il-Maġistrat kienet Audrey Demicoli. Fit-8 ta' Ġunju l-Korp tal-Pulizija ħabbar li ppreżenta akkużi formali kontra 32 persuna b'rabta mal-allegat abbuż fis-sahra fis-sezzjoni tat-traffiku. L-uffiċjali tal-pulizija se jkunu qed jitressqu quddiem il-maġistrati fil-jiem li ġejjin. Sahra Pulizija: Ippreżentati l-akkużi; għall-qorti fil-jiem li ġejjin .td_uid_3_5efc52b36cb31_rand.td-a-rec-img{text-align:left}.td_uid_3_5efc52b36cb31_rand.td-a-rec-img img{margin:0 auto 0 0}